GiliGold/VAD_KnessetCorpus huggingface dataset:
יואב קיש: שאלתי מי רוצה להתייחס, לא עניתם.
אלעזר שטרן: הרמתי את היד.
יואב קיש: לא הרמת.
אלעזר שטרן: כן הרמתי.
יואב קיש: בבקשה, נו.
יואב קיש: פעם הבאה אני – כבר שאלתי, אף אחד לא אמר שרוצים.
אלעזר שטרן: מרוב המהירות שצריך להעביר כל כך הרבה החלטות.
יואב קיש: יש לי עד 12:00, הכול בסדר.
אלעזר שטרן: אני חושב שיש פה אי בהירות.
אלעזר שטרן: לא, שיסבירו לנו.
יואב קיש: הסבירו.
אלעזר שטרן: ידעתי מראש, והתבקשתי לחוות דעה כבר בסוף השבוע שעבר, אצלנו בתוך הסיעה, על הנושא של החוק הזה.
אלעזר שטרן: ואני חשבתי שזה אותו חוק שמדבר גם על הסטודנטים.
יואב קיש: אז הנה, תסיים את ההסבר שלך.
אלעזר שטרן: לא, היא אומרת שלא.
יואב קיש: תסיים את ההסבר.
שולי מועלם-רפאלי: הרגע הוא אמר.
אלעזר שטרן: למה הדואט הזה?
<אורי שיינין: אני מאגף תקציבים מהלשכה המשפטית.
אלעזר שטרן: לא, למה הדואט אני שואל.
יואב קיש: אלעזר, נו, הוא התחיל להסביר את זה.
יואב קיש: אז לא שמעת, הוא ימשיך עכשיו.
<שירה אוחיון: הוא מדבר על הפן התקציבי.
<אורי שיינין: שירה אוחיון היא מהלשכה המשפטית, היא הציגה את החוק.
<אורי שיינין: ואני אורי שיינין, שאלת שאלה תקציבית בסוף, איפה התקציב של - - -
יואב קיש: יאללה, תמשיך.
אלעזר שטרן: לא שאלתי שאלה תקציבית.
יואב קיש: חבר'ה, תמשיכו, נו.
יואב קיש: אעשה סדר, בסדר?
יואב קיש: ותגיד לי בבקשה, מאגף תקציבים, תגיד לי אם אני מדייק.
יואב קיש: החלטת הממשלה כרכה גם אברכים וגם סטודנטים יחדיו.
יואב קיש: יצאו לדרך להליכי חקיקה לצורך העניין הזה.
יואב קיש: ונושא אברכים היה צריך להרים את החקיקה הספציפית הזו.
יואב קיש: הסטודנטים כבר קיבלו את התקציב במסגרת אחרת.
<אורי שיינין: בדיוק.
יואב קיש: אז זה נכון שספציפית כרגע מדובר רק בתקציב לאברכים בחקיקה הזו, אבל זה כחלק מעסקה שהעבירו לסטודנטים ממקורות אחרים.
יואב קיש: זה מה שהיה, אוקיי?
אלעזר שטרן: ואיזה מסגרת עבור הסטודנטים בדיוק?
אלעזר שטרן: ידעתי שזה הולך להיות באותו החוק.
יואב קיש: אז הנה.
אלעזר שטרן: מה שחבר הכנסת אייכלר אומר פה זה גם מה שידעתי.
יואב קיש: אוקיי, אז הנה, תסביר את זה בבקשה.
אלעזר שטרן: אגיד לך את האמת:
אלעזר שטרן: אתם יוצרים פה עוד פעם - - -
יואב קיש: אז בוא נשמע.
<אורי שיינין: אבל להיפך, במקרה הזה צריך לשים את העובדות על השולחן: הסטודנטים כבר קיבלו את הכסף שלהם.
<אורי שיינין: 4,000 הסטודנטים כבר קיבלו את הכסף במל"ג.
<אורי שיינין: זה השלב האחרון.
יואב קיש: אנחנו בעצם עושים את השלב הסופי בהסכם של החלטת הממשלה, ומוודאים שהסכומים שמגיעים גם לאברכים ייכנסו.
<שירה אוחיון: החלטת הממשלה קבעה - - -
יואב קיש: טוב, אני עובר להצבעה.
יואב קיש: מי בעד בקשת הממשלה להקדמת הדיון בהצעת חוק סיוע כלכלי ללומדי תורה נזקקים?
יואב קיש: 1 נמנע.
יואב קיש: בעד הקדמת הדיון בהצעת חוק סיוע כלכלי ללומדי תורה נזקקים לפני הקריאה הראשונה – רוב
יואב קיש: הקדמת הדיון אושרה.
יואב קיש: ניתן פטור לפני הקריאה הראשונה להצעת חוק סיוע כלכלי ללומדי תורה נזקקים.
עבדאללה אבו מערוף: ביקשתי רוויזיה להצבעה ראשונה.
יואב קיש: רוויזיה להצבעה ראשונה?
יואב קיש: תהיה ב-11:30.
שולי מועלם-רפאלי: אז תעשה 11:15.
יואב קיש: אני לא יכול.
יואב קיש: טוב, אנחנו עוברים להצעת חוק השידור הציבורי הישראלי – בקשת הממשלה להקדמת הדיון בהצעת החוק.
<רן שטרית: שלום.
<רן שטרית: תודה רבה ליושב-ראש הוועדה ולמנהלת הוועדה על ששמו את ההצעה על סדר-היום.
<רן שטרית: סעיף 92 לחוק השידור הציבורי קובע שיום התחילה של החוק יהיה ב-30 בספטמבר 2016, ובו אמורים להתחיל שידורי התאגיד.
<רן שטרית: נוכח החשש להתמשכות הליכי הקמת התאגיד הובאה הצעת החוק הזו שתדחה את יום התחילה ל-30 באפריל 2017, עם מתן הסמכה לשרי התקשורת והאוצר להקדים החל מה-1 בינואר 17' את יום התחילה בעקבות בקשת מועצת התאגיד.
<רן שטרית: לאור העובדה שהמועד 30 בספטמבר לתחילת השידורים של תאגיד השידור הישראלי הוא חל באמצע הפגרה ולא ניתן לחוקק את ההארכה המתבקשת, מתבקש הפטור מחובת הנחה.
יואב קיש: אז קודם כול, הנושא הזה, כמו שאתם יודעים, התחיל לעורר המון גלים.
יואב קיש: הסיכום שהמשלה מובילה אליו זה שמכיוון שרואים שהתאגיד לא יצליח לעמוד בפתיחה בלוחות הזמנים, לדחות את הפתיחה, גם גמישות.
יואב קיש: וחייבים להשלים את החקיקה בשבוע הקרוב.
יואב קיש: ולכן בקשת הדחיפות, אני מבין אותה.
יואב קיש: כן, מי רוצה להתייחס?
יואב קיש: איילת, בבקשה, יש לך זכות דיבור, שלוש דקות.
איילת נחמיאס ורבין: אשתדל אפילו לעשות את זה יותר קצר.
איילת נחמיאס ורבין: תראו, יש פה איזושהי בעיה בסיסית.
איילת נחמיאס ורבין: הנה, אני אומרת את זה, אנחנו לא יכולים להתנגד לפטור מחובת הנחה הזה.
איילת נחמיאס ורבין: אגב, יואב, הנה, אפרופו זה, זאת דוגמה מצוינת לפטור מחובת הנחה, בסדר?
איילת נחמיאס ורבין: זאת המחשה.
איילת נחמיאס ורבין: אבל אני רוצה להגיד לך: אני ממש ממש ממש - - - אני מציגה את זה פה בוועדת הכנסת.
יואב קיש: ביטן ורועי, תמשיכו בחוץ, זה מפריע.
יצחק וקנין: אתם רוצים שאבוא ביניכם?
איילת נחמיאס ורבין: אני ממש ממש חוששת, שכמו שהממשלה, אותה ממשלה בהרכב מעט שונה - - -
יצחק וקנין: ממילא אני לא בקדנציה הבאה.
ישראל אייכלר: אמרת את זה לפני 20 שנה.
שולי מועלם-רפאלי: שהוא לא פה בקדנציה הבאה.
יואב קיש: יאללה, נו.
יואב קיש: איילת, אוקיי.
איילת נחמיאס ורבין: לא, תקשיב, אפילו לי זה קשה - - -
יואב קיש: שומע.
יואב קיש: הסכמת שזה טוב לפטור.
איילת נחמיאס ורבין: הסכמתי, ועדיין אני רוצה להגיד לך משהו.
איילת נחמיאס ורבין: כמו שהממשלה הזו בהרכב מעט שונה חיסלה את הרפורמה ברשות השידור, אני חוששת שעכשיו הממשלה הזאת הולכת לחיסול התאגיד.
איילת נחמיאס ורבין: אני רוצה לומר לך, אתה יודע, היית בוועדת הכלכלה שבוע שעבר, כשדנו – לא היית?
איילת נחמיאס ורבין: כשלחברי חבר הכנסת ביטן נפלט לו, באמת ככה, אתה יודע, מין פליטת פה: אם יקום התאגיד – וישר עשיתי לזה מגבר - - -
יואב קיש: ביטן, מדברים עליך.
איילת נחמיאס ורבין: רציתי.
איילת נחמיאס ורבין: כולם חשבו שאני מדמיינת.
איילת נחמיאס ורבין: עכשיו, אני מכירה את דוד ביטן.
איילת נחמיאס ורבין: אתם יודעים למה הוא מיוחד?
איילת נחמיאס ורבין: כי הוא חבר כנסת שלא ממש ממש מסוגל לשקר.
איילת נחמיאס ורבין: הוא קצת, אתם יודעים, מעגל פינות.
איילת נחמיאס ורבין: הוא לא יודע לשקר.
יואב קיש: למה, את רומזת שאחרים יודעים?
איילת נחמיאס ורבין: לא, אני מדברת עליו עכשיו.
איילת נחמיאס ורבין: החמאתי לו, זה לא אומר על אחרים.
איילת נחמיאס ורבין: אני רוצה להגיד לך, שישר הבנתי שלשם הממשלה מכוונת.
דוד ביטן: הממשלה לא, ראש הממשלה נגד.
איילת נחמיאס ורבין: הממשלה מכוונת לשם.
איילת נחמיאס ורבין: ואני רוצה לומר לך יותר מזה.
דוד ביטן: ראש הממשלה נגד.
איילת נחמיאס ורבין: ראש הממשלה נגד חוק הבג"צים של יואב קיש.
יואב קיש: הוא באמת היה נגד.
איילת נחמיאס ורבין: אמרת לי שאני ממציאה.
איילת נחמיאס ורבין: אני רוצה לומר לכם, תקשיבו לי טוב.
דוד ביטן: אבל ראש הממשלה יצטרך ללכת לפי הרוב.
איילת נחמיאס ורבין: פניתי אתמול ליו"ר ועדת הכלכלה, שצריך להגיד: לא הסכים, שוב, מדאגה לעובדים, ואמרתי לו: תקשיב, עד שהממשלה לא מודיעה שהיא מתנגדת להצעת החוק של דוד ביטן, שראש הממשלה לא עומד מאחוריה, אנחנו לא דנים בנושא של הארכת השידור הציבורי.
איילת נחמיאס ורבין: ואני אומרת לכם:
איילת נחמיאס ורבין: יו"ר ועדת הכלכלה לא קיבל את עמדתי בעניין הזה, אבל אני רוצה באמת לפנות לכל מי ששכל בקדקודו ולב בחזהו, לא לקדם עכשיו את ההצעה, עוד פעם לייצר אי ודאות.
איילת נחמיאס ורבין: תפסיקו, תרדו משוק התקשורת, ביטן.
יואב קיש: טוב, אנחנו עוברים להצבעה על בקשת הממשלה להקדמת - - -
דוד ביטן: זכותי להגיב.
איילת נחמיאס ורבין: אמרתי את שמך.
דוד ביטן: את יודעת למה לא תגיעו לשלטון בחיים?
איילת נחמיאס ורבין: אתה כל שבוע מסביר לי.
דוד ביטן: כי אתם כל הזמן מתהפכים לפי - - -
דוד ביטן: בהתחלה הייתם בעד לשמור על רשות השידור ולא הייתם בעד תאגיד השידור.
איילת נחמיאס ורבין: המפלגה הייתה בעד הרפורמה.
דוד ביטן: ועכשיו פתאום התהפכתם.
דוד ביטן: תקשיבי לי טוב, אתם לעולם לא תצליחו.
דוד ביטן: במקום לשקול שיקול ציבורי, אתם הולכים לפי - - -
יואב קיש: ביטן, אנחנו צריכים להצביע.
איילת נחמיאס ורבין: היינו בעד הרפורמה, שאתם ביטלתם אותה.
יואב קיש: אנחנו מצביעים על בקשת הממשלה להקדמת הדיון בהצעת חוק השידור הציבורי הישראלי.
מרב מיכאלי: את בעד הקדמה?
איילת נחמיאס ורבין: כי אין ברירה.
מרב מיכאלי: בעד ההצעה להקדים את הדיון בהצעת חוק השידור הציבורי הישראלי – רוב
מרב מיכאלי: נמנעים – 1
יואב קיש: אוקיי, ההצעה התקבלה: 7, 1, 1.
יואב קיש: הצעת חוק השידור הציבורי הישראלי קיבל פטור לקריאה ראשונה.
יואב קיש: טוב, נמצאת אתנו ירדנה.
יואב קיש: אנחנו עוברים להמלצה לבחירת ממלא מקום ליושב-ראש הכנסת בעת היעדרו מהכנסת.
ירדנה מלר-הורוביץ: הוא יוצא לחופש.
ירדנה מלר-הורוביץ: אז צריך למנות ממלא מקום אחד מהסגנים.
יואב קיש: אחזור אחרי זה.
יואב קיש: אוקיי, בבקשה.
ירדנה מלר-הורוביץ: מדובר בשלוש תקופות.
ירדנה מלר-הורוביץ: קודם כול, בסוף השבוע הכנסת יוצאת לפגרה, יוצא היושב-ראש מהארץ ב-4 באוגוסט, הוא חוזר ב-12 באוגוסט.
ירדנה מלר-הורוביץ: ולאחר מכן הוא עתיד לצאת שוב את גבולות המדינה ב-31 באוגוסט ולחזור ב-13 בספטמבר.
ירדנה מלר-הורוביץ: זה החופשות, והוא מבקש, צריכים לקבוע ממלא מקום.
ירדנה מלר-הורוביץ: הוא מודה לך שתכנס את הוועדה, והוא מבקש שממלא המקום בעת היעדרו בתקופות האמורות יהיה סגן יושב-ראש הכנסת חבר הכנסת יצחק וקנין.
ירדנה מלר-הורוביץ: זו בקשה אחת.
ירדנה מלר-הורוביץ: הבקשה השנייה היא: במהלך חודש ספטמבר, בין ה-14 בספטמבר, וארבעה ימים, עד ה-18 בספטמבר, יש כנס ראשי פרלמנטים בשטרסבורג.
ירדנה מלר-הורוביץ: היושב-ראש ייצא מהארץ, ומבקש מילוי מקום בתקופה האמורה, את סגנית היושב-ראש חברת הכנסת טלי פלוסקוב.
ירדנה מלר-הורוביץ: אודה לכם שתאשרו את הבקשות.
עבדאללה אבו מערוף: אז טלי פלוסקוב ויצחק וקנין, כן?
יואב קיש: אני קורא את שתי הבקשות להצבעה ביחד - -
עבדאללה אבו מערוף: מתי שאתם רוצים שתהיה - - - אתם יודעים לעשות - - -
יואב קיש: וקנין ופלוסקוב, לפי לוחות הזמנים, כפי שהיה.
יואב קיש: מי בעד? שירים את ידו.
יואב קיש: בעד ההמלצה לבחירת ממלא מקום ליושב-ראש הכנסת בעת העדרו מן הכנסת – פה אחד
יואב קיש: אני רוצה רגע את ניסן לגבי הנושא החדש.
יואב קיש: איפה ניסן?
אלעזר שטרן: הוא באמצע דיון.
יואב קיש: אבל נראה לי שכדאי שגם ניסן יבוא לפה.
יואב קיש: אז תביא את ניסן לפה עכשיו.
יואב קיש: טוב, בבקשה, אנחנו מדברים על – איפה הנושא החדש?
יואב קיש: חברים אני עושה ככה: סדר-היום הוא כזה: אנחנו עכשיו מטפלים בנושא חדש של ועדת החוקה.
יואב קיש: נסיים להצביע על זה, אנחנו יוצאים להפסקה של כרבע שעה לטובת ההקמה של ועדת צדק חלוקתי ושוויון חברתי.
יואב קיש: ונחזור לפה ב-11:15 להמשך הדיון.
יואב קיש: טוב, אז אנחנו ממשיכים עם בקשת הממשלה: הצעת חוק המכר.
יואב קיש: מי זה חוק המכר?
יואב קיש: משרד השיכון.
איילת נחמיאס ורבין: אה, חזרנו לפטורים?
יואב קיש: חזרנו לפטורים.
יואב קיש: משרד השיכון נמצאים פה?
יואב קיש: לא נמצאים?
יואב קיש: משרד האנרגיה, בבקשה: הצעת חוק לעידוד השקעה באנרגיות מתחדשות.
<משולם ברוך: רשות המיסים, ברשותך, משולם ברוך.
איילת נחמיאס ורבין: סליחה, אני כמו עבדאללה.
יואב קיש: איילת.
איילת נחמיאס ורבין: לא, אבל אי-אפשר ככה.
יואב קיש: אז תגידי לי, אטפל ברעש.
יואב קיש: לסגור את הדלתות ולשמור על שקט.
<משולם ברוך: הצעת החוק הזאת בעצם באה בעקבות רשימה ארוכה של החלטות ממשלה, ליתן הטבות מס והקלות ליצרנים ביתיים שמשקיעים באנרגיה מתחדשת, ומקימים מתקנים פוטו-וולטאיים וטורבינות רוח על הגג שלהם.
<משולם ברוך: הם מייצרים חשמל ומוכרים את העודפים לרשת החשמל, זה אומר לחברת החשמל.
<משולם ברוך: בהצעה הזאת יש יתרונות מאוד מאוד משמעותיים.
<משולם ברוך: אני יכול למנות את צמצום - - -
יואב קיש: לא, אתה מסביר למה זה דחוף.
<משולם ברוך: למה זה דחוף?
<משולם ברוך: אני מסביר.
<משולם ברוך: יש הרבה מאוד אנשים שהתחברו, ועדיין לא מוכרים חשמל.
<משולם ברוך: יש ועדי בתים שכבר רכשו - - -
יואב קיש: סליחה רגע.
יואב קיש: ניסן, רצינו לדון בזה, קארין הגיעה לפה, לא היית פה, אנחנו ב-11:00 צריכים לסיים.
יואב קיש: אני מתנצל, דחינו את זה ל-11:30.
יואב קיש: התקשרתי אליך, רציתי שתבוא, ביקשתי שתהיה פה ב-10:45.
יואב קיש: קארין באה, עזבה ועדה, חיכינו חמש דקות.
יואב קיש: לא, קארין הלכה.
ניסן סלומינסקי: - - - את מבקר המדינה ב-11:30.
יואב קיש: אז 11:15.
יואב קיש: תהיה פה ב-11:15.
<משולם ברוך: שוב, בקצרה, אסביר את הדחיפות.
<משולם ברוך: יש הרבה ועדי בתים ויצרנים פרטיים שכבר התקינו את המערכות, ולא התחילו להפיק חשמל, מכיוון שצריכים להירשם גם ברשות המיסים, לפתוח תיק במע"מ, לפתוח תיק במס הכנסה, לנהל ספרים.
<משולם ברוך: ולכן הם עדיין ממתינים לקבל ערימה של פטורים.
יואב קיש: זה סך הכול הצעה טובה, שתעזור לאזרחים, אני לא רואה סיבה למנוע את הקידום שלה.
יואב קיש: אוקיי, מי בעד בקשת הממשלה להקדמת הדיון בחוק לעידוד השקעות באנרגיות מתחדשות?
יואב קיש: שטרן, אתה בעד?
יואב קיש: נמנע.
יואב קיש: 7 בעד.
יואב קיש: 1, שטרן.
יואב קיש: בעד הקדמת הדיון בהצעת חוק לעידוד השקעה באנרגיות מתחדשות – רוב
יואב קיש: בקשת הממשלה לפטור מקריאה ראשונה לחוק לעידוד השקעה באנרגיות מתחדשות התקבל.
יואב קיש: נעצור כרגע.
יואב קיש: נשאר לנו ב-11:15 להתכנס שוב.
דוד ביטן: אני צריך ללכת.
יואב קיש: אני רק רוצה להגיד: הייתה את הבקשה – מרב, אתם צריכים לסגור עם המשותפת, יש ארבעה חברים.
יואב קיש: תקשיבי, הוועדה המשותפת של חוקה וכנסת – להגדיל אותה?
דוד ביטן: להגדיל אותה ל-16: 9 יהיו מהקואליציה, 7 מהאופוזיציה.
יואב קיש: בסדר, אין לי בעיה.
דוד ביטן: ואז זה מסתדר.
יואב קיש: 9-7.
דוד ביטן: תכניס אותי לוועדה.
יואב קיש: אתה בוועדה.
עבדאללה אבו מערוף: יואב, אז אנחנו שניים, אני ואוסאמה.
יואב קיש: אוקיי, אטפל בזה, אתה ואוסאמה.
דוד ביטן: הנושא הזה של הרחבת ועדות - - -
יואב קיש: הוא לא על סדר-היום.
דוד ביטן: בסדר, אז תכניס את זה לישיבה.
דוד ביטן: מתי הישיבה מתכנסת?
יואב קיש: מחר אפשר?
יואב קיש: זה דחוף?
יואב קיש: מחר.
איילת נחמיאס ורבין: רגע, יואב, למה לא לדיון במה שביקשנו - - -
יואב קיש: אנחנו עושים הפסקה.
יואב קיש: אני לא נועל, הפסקה, מ-11:00 עד 11:15, כדי שכולנו נוכל לכבד את פתיחת הוועדה החדשה של היושב-ראש מיקי זוהר.
בשעה 10: <ט.
בשעה 10: פניית יו״ר ועדת החוקה, חוק ומשפט בדבר טענת נושא חדש בהצעת חוק נציבות תלונות הציבור על מייצגי המדינה בערכאות, התשע״ו-2016 (מ/1040) ובהצעת חוק נציבות ביקורת על מערך התביעה וייצוג המדינה בערכאות, התשע״ו-2016 (פ/2136), של חה״כ ציפי לבני>
יואב קיש: טוב, אנחנו פותחים את הדיון.
יואב קיש: יש לנו פניית יו"ר ועדת החוקה, חוק ומשפט בדבר טענת נושא חדש בהצעת חוק נציבות תלונות הציבור על מייצגי המדינה בערכאות, התשע"ו-2016, ובהצעת חוק נציבות ביקורת על מערך התביעה וייצוג המדינה בערכאות, של חברת הכנסת ציפי לבני.
יואב קיש: הדיון הוא בהכנת הצעות החוק לקריאה שנייה ושלישית.
יואב קיש: במהלך הדיונים טענה חברת הכנסת קארין אלהרר, שנמצאת פה אתנו, כי מדובר בנושא חדש, שכן הקמת גוף חדש במשרד מבקר המדינה נמצא בתחום סמכותה של הוועדה לענייני ביקורת המדינה.
יואב קיש: ניסן, אנחנו מתחילים.
יואב קיש: אז אני מציע שנשמע מקארין את טענתה.
יואב קיש: אתה תשיב לה.
יואב קיש: נשמע את היועץ המשפטי, ואז נראה איך אנחנו מתקדמים.
יעל גרמן: אני גם מבקשת את רשות הדיבור.
יואב קיש: גם חברת הכנסת גרמן תדבר.
יואב קיש: בבקשה, קארין.
קארין אלהרר: טוב, תודה רבה, אדוני היושב-ראש.
קארין אלהרר: אני רוצה לומר: הנושא הזה של חוק הנבת"מ עלה לדיונים גם בוועדה לביקורת המדינה כרעיון וגם בוועדה החוקה.
קארין אלהרר: וכשהגיעה הצעת החוק הממשלתית וצורפה להצעת החוק של חברת הכנסת לבני, קיימנו דיון בוועדת הכנסת, בזמנו בראשותו של חבר הכנסת דוד ביטן, לגבי לאן תלך הצעת החוק ומי ידון בה.
קארין אלהרר: בדיון שנערך הובהר שמדובר בנושא שהוא לא של הוועדה לביקורת המדינה.
קארין אלהרר: יחד עם זאת הובהר, שככל שהדבר יידרש, תהיה התייעצות עם היועצים המשפטיים של הוועדה לענייני ביקורת המדינה.
קארין אלהרר: עכשיו, ראה, אדוני, בהכנה לקראת הקריאה השנייה והשלישית, בעצם לקראת הדיון שהתקיים היום בבוקר, הוסף סעיף 28 לחוק.
קארין אלהרר: סעיף 28 מדבר על כך שיוקם אגף חדש במבקר המדינה, שם תהיה הביקורת המערכתית על המייצגים.
קארין אלהרר: עכשיו, אני רוצה לומר, אדוני, הוועדה המוסמכת לענייני מבקר המדינה היא הוועדה לענייני ביקורת המדינה.
קארין אלהרר: זה שמוקם אגף חדש, גם אם לא נדרש תיקון חקיקה בחוק מבקר המדינה, עצם העובדה שמוקם אגף חדש, הרי שמדובר בעניין של הוועדה לביקורת המדינה.
קארין אלהרר: ואומר: זה לא נושא שכותבים אותו במחטף דקה לפני ההצבעה לקריאה שנייה ושלישית.
קארין אלהרר: זה דבר שצריך לדון בו דיון מעמיק, האם בכלל יש צורך בהקמת הגוף החדש הזה בתוך מבקר המדינה?
קארין אלהרר: האם בכלל יכול להיות שמבקר המדינה כבר עושה את מלאכתו נאמנה, ולא צריך להוסיף עוד תקנים ועוד אנשים?
קארין אלהרר: אני לא מצליחה להבין, איך קורה הדבר הזה שמקיימים את הדיון, אני שומעת מהודעות לתקשורת שזימנו את מבקר המדינה לדיון בוועדת החוקה.
קארין אלהרר: יושבת כאן מזכירת הכנסת – גברתי תאמר האם נהוג בדרך כלל שמזמינים את מבקר המדינה לוועדות אחרות?
יואב קיש: אני רק רוצה לדייק, כי שמעתי היטב את כל מה שאת אומרת.
יואב קיש: אנחנו דנים לא במהותה של הוספה או לא – האם זה נושא חדש או לא?
קארין אלהרר: זה נושא חדש, לא עלה בעבר.
יואב קיש: לזה אני מבקש למקד את העניין, ולא האם ראוי, לא ראוי?
יואב קיש: הגיע המבקר, לא הגיע?
יואב קיש: אני לא נכנס לזה בכלל.
קארין אלהרר: אדוני, בכל הכבוד, מדובר בנושא חדש שלא היה קודם.
קארין אלהרר: הנציבות שרצתה לקום קודם על-פי החוק הייתה נציבות חיצונית למייצגים.
יואב קיש: תיכף, ניסן, תקבל את זכות הדיבור.
קארין אלהרר: אני מסיימת, אדוני.
קארין אלהרר: הנציבות הייתה אמור להיות חיצונית, במתכונת כפי שהייתה על-ידי כבוד השופטת הילה גרסטל.
קארין אלהרר: כרגע זה קיבל תפנית חדשה בעלילה.
קארין אלהרר: אני חושבת שראוי לקיים דיון מעמיק בנושא הזה.
ניסן סלומינסקי: אדוני היושב-ראש, הצעת החוק הזו מכילה שני אלמנטים: הנושא של בקרה על תביעות פרטניות ועל הנושא המערכתי.
ניסן סלומינסקי: וקיימנו הרבה מאוד דיונים, אין-ספור דיונים.
ניסן סלומינסקי: הנושא הפרטני מקבל את ביטויו בחוק.
ניסן סלומינסקי: הנושא המערכתי, אמרתי מהתחלת הישיבות שהנושא המערכתי, שהוא להערכתי המרכזי, לא בא לידי ביטוי ממצה בחוק, ואם אנחנו רציניים צריכים לתת לו גיבוי הרבה יותר גדול.
ניסן סלומינסקי: ואמרנו, יכולות להיות כמה אפשרויות.
ניסן סלומינסקי: אפשרות אחת, לתגבר את הבקרות הפנימיות בכל משרד.
ניסן סלומינסקי: אפשרות שנייה, להקים כאילו נציב על המערכתי, ואז יהיה לנו כאן בלגן שלם, יהיה נציב, נציב ונציב.
ניסן סלומינסקי: או דבר פשוט, מאחר שזה מבקר המדינה, והוא בין כה וכה רשאי לעשות.
ניסן סלומינסקי: ואנחנו לא משנים שום חוק, שום דבר בחוק מבקר המדינה, לכן זה בכלל לא קשור לוועדה לביקורת המדינה.
ניסן סלומינסקי: מה שכן, ביקשתי ממנו, אמרתי: אם אתה יכול לעשות ביקורת אינטנסיבית יותר, מעין מה שאולי הוא עושה – לכן אני אומר: זה לא נושא חדש.
יואב קיש: השאלה, מה שאני מנסה עוד פעם להבין, האם הנושא הזה עלה או לא עלה בדיונים?
יעל גרמן: אף דיון, אף פסיק.
יואב קיש: רגע, אני מקשיב לו, את תדברי בזמנך.
ניסן סלומינסקי: הנושא המרכזי זה הנושא המערכתי.
ניסן סלומינסקי: אליו צריכים לתת פתרונות.
ניסן סלומינסקי: הוועדה, זה תפקידה, למצוא פתרונות.
ניסן סלומינסקי: אז אמרתי, היו שלוש או ארבע אפשרויות, שאני בסוף לוקח את האפשרות הזאת, כי אני חושב שהיא הכי טובה.
ניסן סלומינסקי: ודרך אגב, היא מקובלת כמעט על כולם, כולל האופוזיציה.
ניסן סלומינסקי: זאת אומרת, לא היה על זה מחלוקת אפילו.
ניסן סלומינסקי: ולכן זה לא נושא חדש.
ניסן סלומינסקי: הנושא המערכתי הוא הנושא, והוא קיים, ועליו דנים כל הזמן.
ניסן סלומינסקי: מה הפתרונות למערכתי?
ניסן סלומינסקי: אתה יכול לתת פתרון מספר אחת, שתיים או שלוש, ואנחנו עושים אותם.
יואב קיש: היועץ המשפטי, בבקשה, אני רוצה לשמוע אותו.
אלעזר שטרן: אני חושב גם כן שמבחינה מקצועית לא מדובר בנושא חדש, כיוון ששוב לב הנושא פה הוא הסוגיה של איזה פתרון נותנים לפן הביקורת המערכתית.
אלעזר שטרן: בהצעת החוק הפרטית של חברת הכנסת לבני ניתן סוג אחד של פתרון, שזה יהיה מודל מאוחד, של נציב מאוחד, שבודק פרטני ומערכתי.
אלעזר שטרן: בהצעת החוק הממשלתית ניתן פתרון אחר, של גופים נפרדים, של נציב פרטני ושל ביקורת פנימית.
אלעזר שטרן: עכשיו מוצעת פשוט הצעת פתרון שלישית, אבל הנושא עצמו של ביקורת מערכתית הוא לא נושא חדש.
אלעזר שטרן: הוא נושא שנמצא בהצעת החוק הממשלתית, הוא נושא שנמצא בהצעת החוק הפרטית, פשוט מצעים פתרון אחר.
אלעזר שטרן: פתרון אחר לא הופך את הנושא להיות נושא חדש.
קארין אלהרר: אני מבקשת להגיב.
יואב קיש: תקבלי בסוף.
יואב קיש: חברת הכנסת גרמן, בבקשה.
יעל גרמן: אנחנו מקיימים דיונים רבים בוועדת החוקה על הנציבות, באמת דיונים טיעונים.
יעל גרמן: וצדק באמת אלעזר שטרן, היועץ המשפטי שלנו, כשהוא אמר שישנם מספר פתרונות, ישנן מספר הצעות.
יעל גרמן: באף אחד מהדיונים האלה, רבים מאוד, לא עלתה ההצעה הזו, לא דוברה, לא ברמז ולא במפורש.
יעל גרמן: אני סבורה שברגע שמעלים רעיון כזה – היו רעיונות אחרים, וציין אלעזר בצדק: היה רעיון שנאחד את הביקורת הפרטנית ואת הביקורת המערכתית, היה רעיון שהביקורת המערכתית תיכנס לתוך משרד המשפטים.
יעל גרמן: לא היה רעיון שהביקורת המערכתית תהיה אצל מבקר המדינה.
יעל גרמן: אני חושבת שזה נושא חדש בכל מובן.
יואב קיש: אם אני מבין נכון, הייתה בעיה, חשבו על מספר פתרונות.
יואב קיש: זאת אומרת, הנושא כנושא עלה ברמה העקרונית, הפתרון הספציפי דרך מבקר המדינה לא עלה.
יעל גרמן: לא, לא, אז אני מבקשת לדייק.
יעל גרמן: לא, הנושא בכלל לא עלה, מפני שעד היום, ואני לא יודעת כמה ישיבות וכמה שעות הקדשנו, אבל רבות מאוד, ובמרביתן נוכחתי, עד היום דיברנו אך ורק על הביקורת הפרטנית.
יעל גרמן: לא התחלנו בכלל לדבר על הביקורת המערכתית.
יעל גרמן: היא לא הייתה על השולחן, לא נדונה.
יעל גרמן: זה היה ברקע, הייתה ההצעה, בהצעה היו הצעות כאלה ואחרות.
יעל גרמן: לא דנו אפילו פעם אחת בביקורת המערכתית, ובוודאי שלא דנו באפשרות שזה יהיה אצל מבקר המדינה.
יעל גרמן: להערכתי זה פר אקסלנס נושא חדש, שלא עלה, לא הועלה ולא הוזכר.
מרב מיכאלי: למיטב הבנתי, אני מנסה פשוט להשיג את חברותי בוועדת החוקה, אבל ממה שאני מבינה הן שותפות לעמדת חברותי מהאופוזיציה, גם חברת הכנסת גרמן שהיא חברה בוועדת החוקה, וגם חברת הכנסת קארין אלהרר שהיא יושבת-ראש הוועדה לביקורת המדינה.
ניסן סלומינסקי: אני לא חושב שזה נכון.
מרב מיכאלי: אז אני מנסה בכל הכוח.
ניסן סלומינסקי: אני לא חושב, כי ציפי התבטאה, ציפי דיברה בישיבה, והיא אמרה שההיפך, היא לא שוללת, היא חושבת שזה הפתרון היותר טוב.
יעל גרמן: לא, היא לא אמרה את זה.
ניסן סלומינסקי: ודאי שהיא אמרה.
יעל גרמן: אני מצטערת, זה פשוט לא נכון.
ניסן סלומינסקי: מי עוד מהחברים?
ניסן סלומינסקי: ציפי ודאי שהתבטאה ואמרה את זה.
יעל גרמן: ציפי אמרה שאם החוק הזה נשאר כפי שהוא זה חוק שלא ראוי.
ניסן סלומינסקי: משהו אחר.
ניסן סלומינסקי: זה קשור לשיקול דעת, זה לא קשור לנושא.
יעל גרמן: אבל ודאי שזה קשור.
ניסן סלומינסקי: מה זה קשור למבקר המדינה?
יואב קיש: טוב, חברים, אני רוצה רגע לסכם את הדיון, לפחות לפי מה שכרגע על הפרק.
יואב קיש: ניסן, חברת הכנסת גרמן, אנחנו דנים בנושא של חוק כמובן מאוד רגיש ומשמעותי, שנכנס לו סעיף התייחסות לביקורת המערכתית, וסעיף שמתייחס לנושא מבקר המדינה בעניין.
יואב קיש: ניסן, הנושא כבעיה הוצג אצלך.
יואב קיש: זאת אומרת, זה שחייב להיות נושא הביקורת המערכתית מן הסתם הוצג ועלו הפתרונות.
ניסן סלומינסקי: זה לב העניין.
יעל גרמן: לא, זה לא הוצג, אני מצטערת מאוד.
יעל גרמן: מכיוון שהייתי בכל הישיבות, הנושא לא עלה על סדר-היום.
יואב קיש: אחדד את התשובה: הביקורת המערכתית כביקורת, וכך שצריך למצוא לזה פתרון, הוצג.
יואב קיש: אבל זה גם אמר היועץ המשפטי, חברת הכנסת גרמן.
אלעזר שטרן: צריך להבדיל בין שני דברים.
ניסן סלומינסקי: מה, הוא לא מופיע בחוק?
יעל גרמן: מופיע בחוק, לא נדון בוועדה.
עבדאללה אבו מערוף: כבוד היושב-ראש, ציפי לבני הגיעה, אני חושב שנשמע ממנה.
אלעזר שטרן: זה נמצא בהצעת החוק, עוד לא התחלנו לדון בכך.
יעל גרמן: לא היה אפילו דיון אחד.
יואב קיש: חברת הכנסת ציפי לבני, מכיוון שזה חוק שלך, את רוצה להתייחס לנושא או לא?
אלעזר שטרן: הנושא של ביקורת מערכתית נמצא בשתי הצעות החוק, ולכן זה לא יכול להיות נושא חדש.
יעל גרמן: אבל זה לא עלה בדיון.
אלעזר שטרן: עוד לא הספיקו לדון על זה, אבל זה נמצא.
יעל גרמן: שמעת?
יעל גרמן: לא הספיקו עדיין לדון בזה.
אלעזר שטרן: אבל זה מונח לפתחה של הוועדה, זה לא חדש.
יואב קיש: לא יעזור דיון ביניים פה.
יואב קיש: לפני שאנחנו הולכים להצבעה, מכיוון שהגיעה חברת הכנסת ציפי לבני, ובין השאר החוק הוא חוק ממשלתי שמוצמד אליו החוק שלך, אני רוצה רגע לחדד את הנושא ואשמח לשמוע גם את התייחסותך.
יואב קיש: מדובר בבקשה של נושא חדש, שמדבר על כך שהביקורת המערכתית למעשה נכנסה בעניין הזה כסעיף שבו מבקר המדינה יטפל.
ציפי לבני: אני מכירה את הנושא, אבל יש לי שאלה קצת טכנית: האם יש אפשרות לקיים את הדיון הזה כאן אחרי – איפה ניסן?
ציפי לבני: ניסן כאן?
ציפי לבני: אני חושבת שזה יהיה הרבה יותר נכון, אני מציעה שנתקדם בוועדת החוקה.
ניסן סלומינסקי: המבקר יושב ומחכה למטה.
ציפי לבני: בסדר, המבקר יכול להגיע ולדבר כרגע, אנחנו עוד לא מצביעים על הנושא החדש.
ניסן סלומינסקי: לא, ודאי, אבל אם זה נושא חדש, אז כל החוק הזה מתפרק.
ציפי לבני: ניסן, אני מציעה משהו שאני חושבת שהוא לטובת העניין, אם אנחנו רוצים שהחוק יעבור.
ציפי לבני: המבקר הגיע, הוא יכול לומר את דברו, עוד בלי קשר לשאלה כאן.
ציפי לבני: לאחר מכן נדון בסעיפים נוספים שעדיין לא פתרנו אותם, שהם מאוד רלוונטיים גם לדיון כאן, ולאחר מכן נחליט האם אנחנו מעלים להצבעה כאן את הנושא חדש או לא?
ניסן סלומינסקי: אבל זה משהו אחר.
יואב קיש: לא, אי-אפשר.
ציפי לבני: אני חושבת שזאת הצעה שלי לטובת העניין.
ציפי לבני: אני חושבת שניסן מבין על מה אני מדברת.
ניסן סלומינסקי: ציפי, את אומרת משהו שכאילו אם לא נקבל את העמדה שלך או של מישהו אחר, כי יש מחלוקת גם אצלכם בנושא אחר לגמרי, אז תטענו נושא חדש.
ציפי לבני: אתה יודע מה?
ציפי לבני: אז אני בדעה שזה נושא חדש.
ניסן סלומינסקי: זה לא הוגן.
יעל גרמן: אני מבקשת את חוות דעתה של ארבל.
מרב מיכאלי: רגע, אני רוצה להבהיר משהו.
מרב מיכאלי: קודם כול, נטען כבר שזה נושא חדש.
מרב מיכאלי: עכשיו, נושא חדש לא מאפשר להמשיך לדון בנושא הזה הספציפי.
אלעזר שטרן: לא מאפשר לסיים.
ניסן סלומינסקי: אפשר לדון ולקיים - - -
אלעזר שטרן: אפשר להמשיך לדון.
יואב קיש: לא, נלך להצבעה.
יעל גרמן: אני רוצה לשמוע את חוות דעתה של היועצת המשפטית.
מרב מיכאלי: סליחה שנייה.
מרב מיכאלי: רגע, אדוני, אם נאפשר, אז מה זה משנה?
יעל גרמן: אני לא רוצה להפריע לה.
יעל גרמן: אני מבקשת לאחר מכן עוד הערה אחת.
מרב מיכאלי: אם ככה, אני לא רואה למה לא לקבל את התשובה הזאת.
מרב מיכאלי: הרי לכנס את ועדת הכנסת ולהצביע על נושא חדש אתה תמיד יכול.
מרב מיכאלי: אבל אם אפשר לקיים דיון ענייני בוועדת - - -
ניסן סלומינסקי: היום זה היום האחרון של המושב.
יואב קיש: ניסן, לא, אנחנו מסיימים עכשיו והולכים להצבעה.
מרב מיכאלי: היום, היום.
מרב מיכאלי: נמשיך את הדיון היום.
יואב קיש: מרב, אסביר לכם מה הולך להיות.
יואב קיש: דרך אגב, לשאלת חברת הכנסת גרמן, היועצת המשפטית ארבל אמרה פה בצורה מפורשת, שאין פה דעות שונות בין היועצים המשפטיים, הדעה של היועץ המשפטי של ועדת החוקה היא - - -
יעל גרמן: אז אני מבקשת עוד הערה.
יואב קיש: בקצרה, ואנחנו עוברים להצבעה.
יעל גרמן: רק לפני כשבוע היינו כאן בנושא חדש, ששמעתי אותך, ארבל, אומרת, שאם הנושא לא עלה בשום הקשר בוועדה זה נושא חדש.
יעל גרמן: יש לנו פה מקרה של נושא שלא עלה באף אחד מן הדיונים.
יעל גרמן: אז איך זה יכול להיות - - -
יואב קיש: אבל לא מסכימים אתך, חברת הכנסת גרמן.
יעל גרמן: מי לא מסכים?
יואב קיש: הנה, יושב פה היועץ המשפטי של הוועדה, עושה ככה עם - - - ואמר לך דברים אחרים.